Ficus grevei

Ny Ficus grevei dia karazan-javamaniry mamony ao amin' ny fianakaviana Moraceae, izay tsy hita afa-tsy eto Madagasikara. Atao hoe fihamy izy io amin' ny teny malagasy nefa tsy io irery no zavamaniry antsoina amin' io anarana io.

 Toetoetrany 
Hazo lehibe ny Ficus grevei, mahatratra haavo 10 ka hatramin' ny15 m.

 Ny raviny 
ankavia|vignette|191x191px|Ravin' ny Ficus grevei
Mivolon-davenona sy matevina ary manjelanjelatra ny ravin' ny Ficus grevei, izay manana halava hatramin' ny 16 sm, somary boribory, manana tendro lavalava kely maranitra, ary matetika mihintsana.

 Ny voany 
vignette|231x231px|Voan' ny Ficus grevei
Mitokana na mipoira tsiroaroa eny amin' ny rantsana ny voan' ny Ficus grevei, izay boribory sy somary misy volovolony, manana savaivo eo amin' ny 1 hatramin' ny 2 sm.

 Ny fakany 
ankavia|vignette|271x271px|Vatana sy fakan' ny Ficus grevei
Manana fakany mipoitra avy amin' ny rantsana na amin' ny vatany izay mihalava mankany amin' ny tany ny Ficus grevei.

 Faritra sy toerana aniriany 
Any amin' ny faritra atsimo-andrefana amin' i Madagasikara no tena ahitana azy, indrindra any amin' ny ala maina na ala ifandimbiasan' ny fizaran-taona mando sy maina, fa tsy maintsy eo akaikin' ny rano na ny hamandoana, eny amin' ny haambo hatramin' ny 200 m. Ohatra amin' izany ny eny amin' ny tany sokay misy lavaka na tresaka any amin' ny Lembalemba Mahafaly.

 Jereo koa 

 Ficus

 Adabo
 Amontana
 Aviavy
 Fihamy